Държавен вестник, бр. 1, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  1
геозащита, водоснабдяване и канализация“, по 
бюджета на Министерството на регионалното 
развитие и благоустройството за 2023 г.
(2) Със сумата по чл. 1, ал. 1 да се увеличи 
показателят по чл. 23, ал. 3, т. 1 от Закона за 
държавния бюджет на Република България 
за 2023 г.
Чл. 3. Министърът на регионалното разви­
тие и благоустройството да извърши съответни­
те промени по бюджета на Министерството на 
регионалното развитие и благоустройството за 
2023 г. и да уведоми министъра на финансите.
Чл. 4. Сумата по чл. 1, ал. 1 се превежда 
от бюджета на Министерството на регио­
налното развитие и благоустройството за 
2023 г. по негова банкова сметка за чужди 
средства и се отразява като разход за 2023 г. 
по съответната област на политика и бюджетна 
програма по чл. 2, ал. 1.
Чл. 5. Министърът на финансите да из­
върши произтичащите от чл. 1 промени по 
централния бюджет за 2023 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението влиза в сила от 
29 декември 2023 г.
За министър-председател: 
Галин Цоков
За главен секретар на Министерския съвет: 
Росен Кожухаров
5
ПОСТАНОВЛЕНИЕ № 356
ОТ 29 ДЕКЕМВРИ 2023 Г.
за определяне на възложителите, които са 
задължени да възлагат обществени поръчки 
при спазване на изискванията на чл. 47, ал. 5 
от Закона за обществените поръчки, както 
и на дела на чистите превозни средства 
спрямо общия брой превозни средства, кои­
то са предмет на доставка или се използват 
за извършване на услуги по чл. 47, ал. 5 от 
Закона за обществените поръчки
МИНИСТЕРСКИЯТ СЪВЕТ
ПОСТАНОВИ:
Чл. 1. (1) Определя минималния дял на 
чистите превозни средства спрямо общия дял 
на превозните средства, които са предмет на 
доставка или се използват за извършване на 
услугите по чл. 47, ал. 5 от Закона за общест­
вените поръчки, съгласно приложението.
(2) Изискванията към чистите превозни 
средства са определени в наредбата по чл. 47, 
ал. 8 от Закона за обществените поръчки.
Чл. 2. Минималният дял по ал. 1 е за­
дължителен за всички възложители при 
възлагане на обществени поръчки за дос­
тавка на пътни превозни средства от кате­
гории M1, M2, M3, N1, N2 и N3, определени 
в чл. 149, ал. 1 от Закона за движението по 
пътищата и при възлагане на обществени 
поръчки за извършване на услуги по чл. 47, 
ал. 5 от Закона за обществените поръчки, 
с изключение на обществените поръчки за:
а) земеделски или горски превозни сред­
ства, както са определени в Регламент (ЕО) 
№ 167/2013 на Европейския парламент и на 
Съвета от 5 февруари 2013 г. относно одо­
бряването и надзора на пазара на земедел­
ски и горски превозни средства (ОВ, L 60, 
2.03.2013 г.);
б) дву-, три- и четириколесни превозни 
средства, както са определени в  Регламент 
(ЕС) № 168/2013 на Европейския парламент 
и на Съвета от 15 януари 2013 г. относно 
одобряването и надзора на пазара на дву-, 
три- и четириколесни превозни средства (ОВ, 
L 60, 2.03.2013 г.);
в) верижни превозни средства;
г) превозни средства, използвани от въ­
оръжените сили, с изключение на превозните 
средства, използвани за нуждите на Минис­
терството на отбраната;
д) превозни средства, проектирани и про­
изведени за употреба предимно на строителни 
обекти или в кариери, пристанища или летища;
е) превозни средства, проектирани и про­
изведени или адаптирани за употреба от 
гражданската защита, противопожарните 
служби и службите, отговорни за поддържане 
на обществения ред;
ж) всякакви превозни средства, движещи се 
на собствен ход, проектирани и произведени 
специално за извършване на работа, които 
поради конструктивните си характеристики 
не са подходящи за превоз на пътници или 
превоз на товари и които не представляват 
машини, монтирани на шасито на превозното 
средство;
з) превозни средства от категория М3, 
различни от превозни средства от клас I и 
клас А, определени съответно в чл. 149, ал. 2, 
т. 1 и ал. 3, т. 1 от Закона за движението по 
пътищата;
и) линейки;
к) автокранове.
Допълнителна разпоредба
§ 1. Постановлението въвежда изисквания 
на Директива (ЕС) 2019/1161 на Европейския 
парламент и на Съвета от 20 юни 2019 г. 
за изменение на Директива 2009/33/ЕО за 
насърчаването на чисти и енергийноефек­
тивни пътни превозни средства (ОВ, L 188, 
12.07.2019 г.).